Diari Oficial de la Generalitat Valenciana


Sumari del DOGV 7179, del 24-12-2013 (2013/11753)

Notificació de la sentència dictada en el procediment de guarda i custòdia número 987/2013,
-------------------------------------------------------------------------------------------

### Dades del document

Número de DOGV
:   7179

Data del DOGV
:   24-12-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/11159


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el procediment de guarda i custòdia número 987/2013, [2013/11434]  
Família, guarda, custòdia i aliments de fill menor no matrimonial no consensuat 000987/2013  
NIG: 03250-10-2-6634-3256958.   
Part demandant: Antonio Martínez Torres.  
Procuradora: Matilde Galiana Sanchis.  
Part demandada: Ionela Daniela Predoi.  
Procurador/a: -  
Sobre: guarda, custòdia o aliments de fills menors no matrimonials no consensuats.  
En el juí a què es fa referència s'ha dictat la resolució que té el text que, literalment, és com seguix:  
«Sentència número 399/2013  
Benidorm, 10 de desembre de 2013  
José Francisco Bernal Alcover, magistrat jutge titular del Jutjat de Primera Instància número 2 de Benidorm i partit, he vist les presents actuacions de guarda, custòdia i aliments de fills extramatrimonials contenciós número 987/2013, seguides a instàncies d'Antonio Martínez Torres, representat per la procuradora dels tribunals Matilde Galiana Sanchis i assistit per la lletrada Silvia Zuriaga Martín, contra Ionela Daniela Predoi, en situació processal de rebel·lia; i ha sigut part el Ministeri Fiscal, representat per Carolina Gómez.  
  
Dispositiva  
Estimar la demanda sobre mesures de guarda, custòdia i aliments de fills extramatrimonials, formulada per Antonio Martínez Torres, representat per la procuradora dels tribunals Matilde Galiana Sanchis, contra Ionela Daniela Predoi, i:  
1. Adoptar, com a mesures definitives que han de regir després de la ruptura de la parella de fet formada pels litigants, les següents:  
a) Guarda i custòdia dels fills menors comuns de la parella.  
Els fills menors comuns de la parella: D. M. P. (nascut el dia 07.09.2008) i N. M. P. (nascuda el dia 27.01.2005) quedaran sota la guarda i custòdia del pare, Antonio Martínez Torres; i s'exercirà sobre estos la pàtria potestat compartida per ambdós progenitors.  
b) Règim de visites, comunicació i estada dels fills menors comuns de la parella amb el progenitor no custodi.  
La mare podrà tindre amb si els fills menors comuns de la parella els caps de setmana alterns, des de les 10.00 hores del dissabte fins a les 13.00 hores del dissabte, i des de les 10.00 hores del diumenge fins a les 13.00 hores del diumenge, en el punt de trobada familiar més pròxim al lloc i localitat de residència dels menors.  
Les dites visites seran tutelades i assistides per l'equip tècnic del punt de trobada familiar, que supervisarà, orientarà i controlarà la situació, i s'haurà d'emetre en el termini d'un any, comptador des de l'inici d'este règim de visites, un informe sobre la continuació del règim de visites o l'ampliació d'este fora del centre o punt de trobada familiar.  
  
Una vegada obtingut l'informe favorable de l'equip tècnic del punt de trobada, i si res ho desaconsella, el règim de visites, comunicació i estada de la mare amb els fills menors comuns de la parella es fixarà en caps de setmana alterns, des de les 10.00 hores del dissabte fins a les 10.00 hores del diumenge, i en este cas la mare haurà d'arreplegar i tornar els menors en el domicili patern.  
La mare podrà comunicar-se amb els fills menors comuns de la parella, en qualsevol moment, i per qualsevol mitjà o procediment, sempre que no interferisca les hores de descans, estudi i menjars dels menors.  
c) Contribució a les càrregues familiars.  
Fixe com a contribució a les càrregues de la parella, en concepte d'aliments per als fills menors comuns de la parella, i a càrrec de la mare, Ionela Daniela Predoi, la suma de 300,00 euros mensuals (150,00 euros mensuals per cada un dels dos fills), pagadors per mesos anticipats, dins dels cinc primers dies de cada mes, en el compte bancari que a este efecte designe el progenitor custodi.  
La dita suma s'actualitzarà anualment d'acord amb les variacions que, en augment o disminució, experimente l'índex de preus de consum en el seu conjunt general nacional que publique l'Institut Nacional d'Estadística o organisme que el substituïsca en les seues funcions.  
Els gastos extraordinaris dels fills menors comuns de la parella seran satisfets per ambdós progenitors per la meitat.  
d) Prohibició d'eixida dels menors del territori nacional.  
Es prohibix l'eixida dels menors: D. M. P. (nascut el dia 07.09.2008) i N. M. P. (nascuda el dia 27.01.2005) del territori nacional espanyol, llevat que tinguen per a això l'autorització prèvia, expressa i per escrit del pare, Antonio Martínez Torres, o, a falta d'això, l'autorització judicial prèvia.  
Per a l'efectivitat de la dita mesura, expediu un ofici a la Comissaria d'Estrangeria i Fronteres de la Direcció General de la Policia i Guàrdia Civil, a fi que prenguen anotació de l'esmentada prohibició d'eixida del territori nacional i cursen les ordes i inscripcions que estimen oportunes per a tal fi.  
2. I tot això sense fer una condemna expressa a cap de les parts, quant al pagament de les costes processals produïdes en este procediment.  
Notifiqueu la present resolució a les parts, i feu-los saber que no és ferma i que, en contra, es pot interposar un recurs d'apel·lació, davant d'este Jutjat en el termini de 20 dies comptadors des de l'endemà de la notificació, i exposar les al·legacions en què es base la impugnació, a més d'esmentar la resolució contra la qual s'apel·la i les decisions que s'impugnen, perquè en prenga coneixement posteriorment l'Audiència Provincial d'Alacant.  
Esta és la meua sentència, que, jutjant definitivament, pronuncie, mane i firme.»  
Atés que es desconeix l'actual domicili o residència de la part demandada, de conformitat amb el que establixen els articles 156.4 i 164 de la Llei 1/2000, d'Enjudiciament Civil, s'ordena la publicació del present edicte per a dur a efecte la diligència de notificació de la sentència a la demandada, Ionela Daniela Predoi.  
  
Benidorm, 12 de desembre de 2013.- La secretària judicial: M.ª Engracia Román Ivorra.